**Занятак № \_\_\_\_\_\_ Матэрыял для вучняў**

**Тэма:** «Склад слова. Значэнне слова. Вызначэнне канчатка і асновы слова. Правапіс прыставак без-(бяз-), бес-(бяс-), не-(ня-), з-(с-), раз-(рас-), уз-(ус-)”.

***Заданне №1.* *Арфаграфічная мінутка.*** *Адгадаць загадку. Растлумачць правапіс прапушчаных арфаграм.*

**Да..ганогі земл..мер**

**Схапіў жабу за ка..нер,**

**Па траве павалач..ў,**

**У канаве намач..ў,**

**Вострым носам дзе..бануў,**

**Уздыхнуў і – праглынуў.** В.Вітка

*Запісаць адгадку. Падабраць да яе аднакаранёвыя словы*

***Заданне №2.*** *Гульня “Літарная лесвіца”.*

 **Падабраць да слова *рыба* аднакаранёвыя словы. Выдзеліць корань.**

Адказ: рыба, рыбка, рыбакі, рыбалка, рыбачыць, рыбалоўны і інш.

***Заданне №3.*** *Гульня “Збяры слова”.*

 *Са значымых частак слова ўтварыць новыя словы і запісаць іх. Зрабіць разбор слоў, якія атрымаліся, па саставе.*

А) Прыстаўка, як у слове ***развітанне,*** корань, як у слове ***гады***, суфікс узялі са слова ***вузкі,*** а канчатак, як у слове ***ліпа.***

Б) Корань такі ж, яку у слове ***мароз,*** суфікс і канчатак, як у слове ***лясны.***

В) Прыстаўка, як у слове ***зарэчны***, корань, як у слове ***думаць***, суфікс узялі са слова ***рэчка,*** а канчатак, як у слове ***сасна.***

Г) Прыстаўка такая ж, як у слове ***пад’езд,*** корань, як у слове ***асіна.*** Суфікс, як у слове ***грузавы*** і як у слове ***караблік***. Канчатак, як у слове ***стол.***

 ***Заданне №4.*** *Прачытайце тэкст. Спішыце яго. Знайдзіце аднакаранёвыя словы. Выдзяліце ў іх корань. Успамніце, як адрозніць форму слова ад аднакаранёвых слоў.*

 **Жнівень багаты грыбамі. Цёплыя дажджы спрыяюць росту грыбоў. Таму такія дажджы называюць грыбнымі. Грыбнікоў вабяць і малады сасоннік, і стары бор. Асабліва вабіць лес, калі кранецца ў рост кароль “грыбнога царства” – баравік.**

***Заданне №5.******Работа з дэфармаванымі сказамі.***

*Заданні:*

* + *Скласці і запісаць сказы, змяняючы словы, як патрабуе сэнс.*
	+ *Абазначыць канчаткі і аснову ў слове* ***бусел.***

Убачыць, бусел, можна, ва, усе, куток, Беларусь.

Белы, бусел, лічыцца, сімвал, дабро, і, шчасця.

Гняздо, бусел, звычайна, размешчаны, на, дрэва, ці, на, дах.

Паміж, бусел, і, чалавек, існаваць, трывалы, дружба.

***Заданне № 6.*** *Прачытай словы. Вусна выдзелі прыстаўкі ў словах і растлумач іх правапіс.*

**скласці збегчы**

**распіхаць разлінеіць**

**ускочыць узгорак**

**бяссмерце бязвольны**

**расклад раз’езд**

***Заданне № 7.*** *Спішы, раскрываючы дужкі. Абазнач прыстаўкі.Абгрунтуй свой выбар.*

**(За)плаціць (за)тавар, (у)несці (ў)пакой, (на)пісаць (на)дошцы, (з)лезці (з)даху, (ад)плыць (ад)берага, (пра)чытаць (пра)звяроў, (з)ляпіць (з)пластыліну, (ад)ысці (ад)дома, (з)бегчы (з)пагорка.**

***Заданне № 8.*** *У час гульні вучні знаходзяць “лішняе слова”. Аднакаранёвыя словы разбіраюць па саставу.*

**Гора, горны, гара, гарняк, горка.**

**Соль, салонка, саліст, саліць.**

**Вада, вадзічка, вадзіць.**

**Дарога, шлях, дарожны, падарожнік.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Самастойная работа**

**Варыянт1**

1. Адзначце слова, якім можна дапоўніць сказ “… - частка слова без канчатка”.

а)корань б) канчатак в) аснова

1. Вызначце аснову ў словах.

Дожджык, лясны, прыбегла, краіна.

1. Выпішыце слова, якое адпавядае схеме: прыстаўка+ корань+ суфікс+канчатак

Праца, лесавічок, замаразкі.

**Варыянт2**

1. Адзначце слова, якім можна дапоўніць сказ “… - частка слова, якая служыць для сувязі слоў у сказе”.

а)аснова б)канчатак в)суфікс

1. Вызначце аснову ў словах.

Вераснёвы, лясок, працавалі, вёска.

1. Выпішыце слова, якое адпавядае схеме: корань+канчатак

Ляснік, бярозка, ліпа..

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Падагульненне.**

Якія словы з’яўляюцца роднаснымі (аднакаранёвымі) да слова *кніга?* Выпісаць іх і абазначыць корань.

*Кніжны, падручнік, кнігалюб, кнігарня*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Вынік занятка**

 **Гульня “Аукцыён**”. Падбярыце як мага больш аднакаранёвых слоў да наступных слоў:

 1 група 2 група 3 група

 трава бяроза агарод